Fîlmê 'Ji bo Azadiyê' (Semedê Azadîye) yo ke qala xoverdayîşê Sûrî keno do menga adare de Almanya de do bêro mojnayene.
Fîlm bi granî Rojawan de Kobanê de ame girewtene. Promîyerê fîlmî Festîvala Fîlman a Mîyanneteweyî ya 25. ya Kolkata de ameye kerdene ke na festîvale festîvalanê tewr girîngan ê Hîndîstanî ra yew a.
Îdarekarê fîlmî Ersîn Çelîkî pare kerd ke înan fîlm de qala serebûtanê rastikênan ê xoverdayoxan kerde û bi desan dezgehî û kesî Rojawan de tewrê karê girewtişê fîlmî bîyî.
Çelîkî kaykerdoxan ser o nê zanayîşî dabî:
''Kaykeroxî bi giranî wayîrê tecrubeyêkê fîlmî nêbîyî labelê çîyo ke ma seba senaryoyî peyê ci de bîyî înan de estbi. Yanî êyê ke tewrê fîlmî bîyî wayîrê tecrubeyê cuye bîyî. Înan ra di kesî xoverdayîşê Sûrî de estbî; Hakî û Korsan Şervan fîlm de rolê xo kay kerd. Çîyo winasên sînema de zaf çin o. Yanî ma kaykerdoxî mîyanê nê merdiman ra weçînayî ke wayîrê nê hîsî bîyî. Beno ke Sûr de nêciwîya labelê Reqa, Şengal de ciwîya.''
Ca û wextê mojnayîşê fîlmî Almanya de wina yê:
Berlin: (Deutschland Premiere)
13ê adare, Babylon Kino, (Kino1-Kino2-Kino3), Saete: 19.00
Rosa Luxemburg Str 30, 10178 Berlin
Koln:
14ê adare, Filmforum NRW, Seance-1: Saete: 17.00, Seance-2: Saete: 20.00
Bischofsgarten Str 1 50667 Koln
Hamburg:
15ê adare, Zeise Kinos (Kino1-Kino2-Kino3), Saete: 17.00
29'ê Adarê - (Kino1), Saete: 17.00
Friedensallee 7-9 22765 Hamburg
Attendorn:
22ê adare - Jac Kino, (Kino1-Kino2), Saete: 17.30,
Am Zollstock, 57439 Attendorn
Kiel: 
27ê adare - Pumpe Kino, Saete: 18.30
HaBstraBe 22 24103 Kiel
Stuttgart:
27ê adare - Kino Gloria, Saete: 20.00,
29ê adare - Saete: 17.00
Konigstr. 20 Gloria-Passage, 70173 Stuttgart
